PATVIRTINTA

Vilniaus Žemynos gimnazijos

Direktorės pavaduotojos ugdymui,

l.e. direktorės pareigas

Aldonos Šventickienės

2020 m. rugpjūčio 31 d.

Įsakymu Nr. V1-217

**VILNIAUS ŽEMYNOS GIMNAZIJOS UGDYMO PROCESO ORGANIZAVIMO MIŠRIUOJU BŪDU TVARKOS APRAŠAS**

* 1. **SKYRIUS**

**BENDROSIOS NUOSTATOS**

 Vilniaus Žemynos gimnazijos ugdymo proceso organizavimo mišriuoju (kasdienį derinant su nuotoliniu) būdu tvarkos aprašas (toliau – Aprašas) yra parengtas vadovaujantis šiais dokumentais:

1. Nacionalinės švietimo agentūros parengtu 2020 rugpjūčio 20 d. „Nuotolinio mokymo(si)/ugdymo(si) vadovu“; Švietimo, mokslo ir sporto ministro įsakymais: Mokymo nuotoliniu ugdymo proceso organizavimo būdu kriterijų aprašas (2020 m. liepos 2 d. Nr. V-1006); Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašas (2020 m. rugpjūčio 3 d. Nr. V-1128); 2019-2020 ir 2020-2021 mokslo metų pradinio ugdymo programos bendrojo ugdymo plano pakeitimas (2020 m. rugpjūčio 4 d. Nr. V-1152); 2019-2020 ir 2020-2021 mokslo metų pagrindinio ir vidurinio ugdymo programos bendrųjų ugdymo planų pakeitimas (2020 m. rugpjūčio 5 d. Nr. V-1159); Mokyklos vaiko gerovės komisijos sudarymo ir jos darbo organizavimo tvarkos aprašas (2020 m. rugpjūčio 3 d. Nr. V-1129)**;** Specialiosios pagalbos teikimo mokyklose (išskyrus aukštąsias mokyklas) tvarkos aprašas (2020 m. rugpjūčio 3 d. Nr. V-1130); Specialiosios pedagoginės pagalbos asmeniui iki 21 metų teikimo ir kvalifikacinių reikalavimų nustatymo šios pagalbos teikėjams tvarkos aprašas (2020 m. rugpjūčio 3 d. Nr. V-1132)**;** Psichologinės pagalbos teikimo tvarkos aprašas (2020 m. rugpjūčio 3 d. Nr. V-1133)**;** Socialinės pedagoginės pagalbos teikimo vaikui ir mokiniui tvarkos aprašas (2020 m. rugpjūčio 3 d. Nr. V-1134)**;** Lietuvos Respublikos socialinės apsaugos ir darbo ministerijos rekomendacijomis „Dėl COVID-19 valdymo strategijos įgyvendinimo priemonių plano 1.2.3. priemonės vykdymo“ ( 2020 m. rugpjūčio 7 d. raštas Nr. (12.3E-54)SD-4164); Vilniaus miesto savivaldybės administracijos direktoriaus įsakymu „Dėl pradinio, pagrindinio ir vidurinio ugdymo organizavimo būtinų sąlygų užtikrinimo Vilniaus miesto savivaldybės bendrojo ugdymo mokyklose tvarkos aprašo patvirtinimo“ (2020 m. rugpjūčio 27 d. Nr. 30-2065/20).

* 1. **SKYRIUS**

**SITUACIJOS ANALIZĖ**

 2. Situacija Vilniaus Žemynos gimnazijoje pradedant ugdymą 2020-2021 m.m. mišriuoju būdu ir darbą organizuojant ekstremaliomis sąlygomis:

2.1. Vilniaus Žemynos gimnazijoje dirba 72 mokytojai, įskaitant administraciją, 15 aplinkos darbuotojų. Mokosi 783 mokiniai.

2.2. Nuo 2020 metų rugsėjo 1 dienos visi gimnazijos mokytojai dirba vadovaudamiesi Vilniaus Žemynos gimnazijos direktoriaus 2020 m. rugpjūčio 31 d. įsakymu Nr. V1-217 „Dėl Vilniaus Žemynos gimnazijos ugdymo proceso organizavimo mišriuoju būdu“, pagal sudarytą pamokų tvarkaraščį, patvirtintą 2020 m. rugsėjo 1 d. įsakymu Nr. V1-221.

2.3. Gimnazijos administracija ir aplinkos darbuotojai dirba pagal nustatytą atskirą darbo grafiką.

2.4. Mokiniai mokosi mišriuoju būdu, kai kasdienis mokymas derinamas su nuotoliniu:

Vieną savaitę mokiniai mokysis mokykloje (kasdienis mokymosi būdas), kitą – nuotoliniu būdu. Pav.,

Rugsėjo 2-4 d. kasdienis mokymas vyks I ir III klasių mokiniams, o nuo rugsėjo 7 d. iki 11 d. mokysis nuotoliniu būdu.

Rugsėjo 2 – 4 d. nuotolinis mokymas vyks II ir IV klasių mokiniams, o nuo rugsėjo 7 d. iki 11 d. – kasdieniu būdu.

2.5. Apie gimnazijos pedagogų darbo ir mokinių ugdymo organizavimą ir/ar jo pasikeitimus bendruomenė informuojama interneto svetainėje, bendraujama pasitelkiant TAMO dienyno, elektroniniu pašto, telefono, ugdymosi platformos google for education, pagal poreikį – ir ZOOM konferencijų programos galimybes.

2.6. Gimnazijos materialinė bazė, saugią ugdymosi aplinką užtikrinančių apsaugos ir dezinfekcinių priemonių kiekis, IKT bazė, mokytojų dalykinis ir skaitmeninis pasirengimas leidžia organizuoti kokybišką, visiems mokiniams prieinamą ugdymosi mišriuoju būdu procesą.

2.7. Pradedant mokslo metus apie COVID-19 užsikrėtusius bendruomenės ar jų šeimos narius informacijos nėra.

**III SKYRIUS**

**UGDYMO ORGANIZAVIMO BŪTINŲ SĄLYGŲ UŽTIKRINIMAS GIMNAZIJOJE**

I SKIRSNIS

SAUGAUS ELGESIO MIŠRAUS UGDYMO ORGANIZAVIMO METU PRINCIPAI

3. Gimnazijoje dirbantys pedagogai, aplinkos darbuotojai privalo susipažinti su ugdymo organizavimą mišriuoju būdu ir darbo ekstremaliomis sąlygomis reglamentuojančiais dokumentais, kuriuos gimnazijos administracija skelbia TAMO dienyne, gimnazijos tinklalapyje ir/arba susirinkimų metu.

4. Gimnazijos bendruomenės nariai privalo besąlygiškai laikytis reikalavimų: gimnazijos patalpose dėvėti nosį ir burną dengiančias apsaugos priemones kai tarp asmenų neišlaikomas 2 metrų atstumas. Jei dėl savo sveikatos būklės kaukių dėvėti negali ar jų dėvėjimas gali pakenkti asmens sveikatos būklei, gali naudoti kitas asmenines apsaugos priemones.

5. Sudaromos sąlygos mokiniams, darbuotojams, ar tretiesiems asmenims, kurie teikia paslaugas ugdymo įstaigoje matuoti(s) kūno temperatūrą bekontakčiu termometru atvykus į švietimo įstaigą (prie įėjimo, pasitelkiant sveikatos priežiūros specialistą ir gimnazijos pagalbos specialistus).

6. Siekiant valdyti asmenų gimnazijos patalpose srautus, ribojamas pašalinių trečiųjų asmenų patekimas į gimnaziją, išskyrus atvejus, kai jie teikia paslaugas, būtinas ugdymo proceso organizavimui. Su gimnazijos administracijos darbuotojais, išskirtiniais atvejais, jei būtinas fizinis bendravimas, būtina išankstinė registracija el. paštu: rastine@zemynosgimnazija.vilnius.lm.lt ar telefonu tel. (8 5) 240 0561.

7. Komunikacija su dalykų mokytojais vyksta per TAMO dienyną ar bendruoju gimnazijos el. paštu, skelbiamu gimnazijos interneto svetainėje.

8. Siekiant valdyti darbuotojų srautus, mokytojams, pagal tvarkaraštį turintiems pamokas klasėse, kurios dirba nuotoliniu būdu, leidžiama taip pat dirbti nuotoliniu būdu, jeigu gimnazijos administracija nėra suplanavusi kitų veiklų gimnazijos patalpose, skirtų ugdymo proceso kokybei užtikrinti.

9. Gimnazijos savivaldos ir darbo grupių, laikinų darbo grupių susirinkimai, klasių auklėtojų tėvų susirinkimai ugdymo proceso mišriuoju būdu organizavimo ir kt. klausimais pagal galimybes organizuojami nuotoliniu būdu.

10. Draudžiama į gimnaziją atvykti asmenims, kuriems privaloma izoliacija ar kartu su jais gyvenantiems asmenims izoliacijos laikotarpiu bei turintiems karščiavimą (37,3 °C ir daugiau) ar ūmių viršutinių kvėpavimo takų ligų, kitų užkrečiamųjų ligų požymių.

II SKIRSNIS

APRŪPINIMAS ASMENS APSAUGOS PRIEMONĖMIS IR PATALPŲ PARUOŠIMAS UGDYMUI

 11. Apsaugos priemonėmis ugdymo įstaigas aprūpina steigėjas, asmens higienos priemonėmis pasirūpina gimnazija.

 12. Gimnazijos sveikatos priežiūros specialistė rūpinasi darbuotojų, mokinių instruktavimu, kaip saugiai naudotis AAP.

 13. Dalyko mokytojai, vykdantys ugdymą klasėse, rūpinasi patalpos vėdinimu, užtikrina saugų mokinių poilsį per pertrauką, prižiūri, ar/kaip mokiniai naudojasi AAP, rūpinasi, kad mokiniai pamokos metu ribotai dalintųsi ugdymosi priemonėmis, laikytųsi asmens higienos reikalavimų.

 14. Patalpų valymas, dezinfekavimas, asmens higienos, dezinfekcinių priemonių papildymas yra reglamentuotas „Vilniaus Žemynos gimnazijos patalpų valymo apraše esant ekstremaliai situacijai“.

III SKIRSNIS

RIZIKŲ ĮVERTINIMAS IR GIMNAZIJOS VEIKSMAI,

JEI BŪTŲ NUSTATYTAS COVID-19 VIRUSU UŽSIKRĖTĘS BENDRUOMENĖS NARYS

 15. Darbuotojas, pasireiškus bent vienam ūmiai kvėpavimo takų infekcijai būdingam simptomui – staiga pradėjus karščiuoti, kosėti, prasidėjus dusuliui ir kt. – ir, jei 14 dienų laikotarpiu iki simptomų pradžios keliavo bet kurioje užsienio šalyje ar po sąlyčio su patvirtintu ar tikėtinu koronaviruso infekcijos atveju, pirmiausia turi skambinti į Karštąją koronos liniją trumpuoju telefono numeriu 1808, saviizoliuotis ir ne vėliau kaip tą pačią darbo dieną informuoti telefonu ar elektroniniu paštu gimnazijos raštinės vedėją tel. (8 5) 240 0561 arba el. paštu rastine@zemynosgimnazija.vilnius.lm.lt.

 16. Nesant darbuotojo, administracija, veiksmus ir sprendimus derindama su įstaigos COVID 19 situacijos valdymo grupe, užtikrina jo funkcijų skyrimą kitam darbuotojui.

 17. Mokinys, kuriam ugdymo proceso metu pasireiškia karščiavimas gimnazijoje (37,3 °C ir daugiau) ar ūmių viršutinių kvėpavimo takų ligų, kitų užkrečiamųjų ligų požymiai (pvz., sloga, kosulys, pasunkėjęs kvėpavimas ir pan.), nedelsiant turi būti izoliuojamas, apie tai informuojami jo tėvai (globėjai, rūpintojai) ir konsultuojamasi Karštąja koronaviruso linija tel. 1808 dėl tolimesnių veiksmų.

 18. Gimnazijos mokiniai ar jų tėvai (globėjai, rūpintojai) privalo nedelsiant informuoti gimnazijos vadovus apie mokinio ar jo tėvų (globėjų, rūpintojų) nustatytą COVID-19 ligą telefonu ar elektroniniu paštu gimnazijos raštinės vedėją tel. (8 5) 240 0561 arba el. paštu rastine@zemynosgimnazija.vilnius.lm.lt . Gavus šią informaciją gimnazijos atsakingas asmuo, vadovaudamasis ekstremalių situacijų algoritmu, nedelsiant informuoja Nacionalinį visuomenės sveikatos centrą prie Sveikatos apsaugos ministerijos (toliau – NVSC), bendradarbiauti su NVSC nustatant sąlytį turėjusius asmenis ir jiems taikant 14 dienų izoliaciją, taip pat priima sprendimą dėl klasių / grupių / srautų mokymąsi nuotoliniu būdu.

 19. Gimnazija, organizuodama mokinių ugdymą mišriuoju būdu ir siekdama apsaugoti darbuotojų sveikatą, vadovaujasi Valstybinės darbo inspekcijos prie LR Socialinės apsaugos ir darbo ministerijos „Rekomendacijomis darbdaviams kaip apsaugoti riziką susirgti COVID-19 liga patiriančius asmenis nuo užsikrėtimo darbo metu“ ir civilinės saugos kalendoriniu veiksmų planu (*priedas*).

IV SKIRSNIS

MOKINIŲ KONTAKTO RIBOJIMAS

20. Siekiant maksimaliai riboti skirtingose klasėse ugdomų mokinių kontaktą tiek pamokų metu, tiek po pamokų: vienos klasės / grupės / srauto mokiniams ugdymo veiklos visą dieną organizuojamos toje pačioje mokymo patalpoje kas antrą savaitę tokia tvarka:

301 k. – I a kl. arba II a kl.

304 k. – I b kl. arba II b kl.

307 k. – I c kl. arba II c kl.

308 k. – I d kl. arba II d kl.

309 k. – I e kl. arba II e kl.

310 k. – I f kl. arba II f kl.

311 k. – I g kl. arba II g kl.

312 k. – I h kl. arba II h kl.

201 k. - III a kl. arba IV a kl.

1. - III b kl. arba IV b kl.

215 - III c kl. arba IV c kl.

217 - III d kl. arba IV d kl.

218 - III e kl. arba IV e kl.

219 - III f kl. arba IV f kl.

21. Specializuotuose dalykų kabinetuose vyksta tik tos pamokos, kurios negali vykti klasėse, kurioms būtina laboratorinė įranga.

22. Mokinių srautų judėjimą į gimnaziją, rūbines, valgyklą, specializuotus kabinetus, sanitarinius mazgus, iš gimnazijos stengiamasi nukreipti taip, kad būtų išvengta sankirtų su kitais srautais; Mokiniai, turintys laisvas pamokas, gali būti valgykloje laikantis saugaus atstumo, bet likus 5 min. iki pertraukos turi iš jos išeiti.

V SKIRSNIS

MAITINIMO ORGANIZAVIMAS

23. Siekiant sumažinti mokinių skaičių valgykloje, kiekvienam srautui skiriama pietų pertrauka: po 3 pamokų – pagrindinio ugdymo II pakopos mokiniams, po 4 – vidurinio ugdymo pakopos mokiniams.

24. Gimnazijos valgykloje skirtos atskiros erdvės skirtingų klasių mokiniams maitinti.

25. Valgykloje yra sudarytos saugios sąlygos pasinaudoti stalo įrankiais, pvz., galimybė pasiimti įrankius nepaliečiant kitų įrankių.

26. Maistas atsinešamas iš namų, valgomas klasėje, laikantis higienos taisyklių, arba mokyklos valgykloje, pietaujant tos klasės mokiniams.

27. Po kiekvieno srauto valgymo salė turi būti išvėdinama ir išvaloma.

28. Gimnazijos valgykloje yra užtikrintos tinkamos sąlygos darbuotojų ir mokinių rankų higienai: praustuvėse tiekiamas šiltas ir šaltas vanduo, prie praustuvių patiekiama skysto muilo, vienkartinės priemonės rankoms nusišluostyti.

29. Valgyklos patalpose matomoje vietoje pateikiama informacija mokiniams, darbuotojams apie asmens higienos laikymosi būtinybę (rankų higieną, kosėjimo, čiaudėjimo etiketą ir kt.).

**IV SKYRIUS**

**MIŠRAUS UGDYMO ORGANIZAVIMAS**

I SKIRSNIS

MIŠRAUS UGDYMO ORGANIZAVIMO PRINCIPAI

 30. Atsižvelgiant į BUP, gimnazijoje yra sudarytas mokinių pamokų tvarkaraštis, užtikrinantis gimnazijos ugdymo plano ir individualaus mokinio ugdymosi plano įgyvendinimą, numatytas laikas ir būdai organizuoti klasių valandėles, modulius, pasirenkamųjų dalykų pamokas, konsultacijas.

 31.Kuriant tvarkaraštį siekiama:

31.1. Pagal galimybes organizuoti daugiau dvigubų pamokų (dvi to paties dalyko pamokas iš eilės), siekiant mažinti moksleivių kontaktus;

31.2. Numatyti ilgesnes pertraukos arba laisvus langus tarp pamokų, mokinių ir mokytojų maitinimui užtikrinti;

31.3. Siekiant sumažinti tarpusavio komunikavimą tarp srautų/klasių/grupių, numatyti, kad kiekviena klasė dirbs jai paskirtame kabinete, klasių srautas - viename aukšte. Skirtingų srautų mokiniai į gimnaziją įeina ir išeina per skirtingus įėjimus;

31.4. Dalyko mokytojui suteikti teisę pamokos metu paskirstyti darbo ir poilsio laiką, pamokos formą (pav., darbas gamtoje), tačiau laikantis bendro pamokų laiko ir mokinių srautų judėjimo žemėlapio reikalavimų.

 32. Organizuojant dalyko ugdymą laikomasi Bendrųjų ugdymo programų reikalavimų, užtikrinamas ilgalaikio plano vykdymas atsižvelgiant į individualias klasės/srauto/grupės/mokinio galias, derinamos nacionalinės švietimo užduotys ir mokinių socialinės galimybės.

 33. Suvokiant ,,socialinio lifto“ grėsmes Lietuvos ugdymo procese, mokinio tėvai ir gimnazija turi susitarti, kaip bus užtikrinamos kiekvieno mokinio virtualaus/nuotolinio mokymosi galimybės.

 34. Siekiama, kad nuotolinis ugdymas, kaip ir kasdienis, būtų organizuojamas pagal švietimo prieinamumo, šiuolaikinės ugdymo(si) paradigmos ir kompetencijų ugdymo principus.

 35. Kiekvienam mokiniui suteikiamas individualizuotas ir diferencijuotas t.y. personalizuotas ugdymas, ypatingą dėmesį skiriant specialiųjų poreikių mokiniams. Šiuo tikslu mokytojai tikslingai ir prasmingai derina kasdienio mokymo ir virtualios mokymo aplinkos metodų įvairovę ir taip sudaro sąlygas gerinti mokymosi rezultatus.

II SKIRSNIS

UGDYMO ORGANIZAVIMAS MIŠRAUS UGDYMO BŪDU NUOTOLINIO UGDYMO PERIODU

 36. Mokiniai ir mokytojai dirba pagal gimnazijos Direktoriaus patvirtintą tvarkaraštį.

 37. Siekiant reguliuoti mokinių mokymosi krūvius, užtikrinti kiekvieno mokinio mokymosi strategijų įgyvendinimą ir šeimos socialines galimybes, leidžiama:

37.1. Organizuoti vaizdo / medžiagos aiškinimo / konsultacijos pamoką tik tvarkaraštyje numatytu laiku, bet ne daugiau kaip 50 proc. tvarkaraščio pamokų. Pamokos trukmė – 30 min. Internetinė vaizdo pamoka vyksta naudojant google for education platformos ar ZOOM vaizdo konferencijos programos galimybes;

37.2. Dalyko savarankiško darbo užduočiai, pateiktai nuotolinio mokymosi savaitei numatyti atlikimo laiką ne ilgesnį nei 30 min. kiekvienai pamokai;

 38. Mokiniui siūloma ugdymo proceso mišriuoju būdu nuotolinio ugdymo periodu darbotvarkė:

 38.1. Pamokų pagal tvarkaraštį užduočių savarankiškas atlikimas / vaizdo pamoka / modulio pamoka/pasirenkamojo dalyko pamoka / klasės valandėlė:

1. 8.30 - 9.15

2. 9.25 – 10.10

3. 10.20 - 11.05

4. 11.30 - 12.15

5. 12.35 - 13.20

6. 13.30 - 14.15

7. 14.25 - 15.10

8. 15.20 - 16.05

38.2. Konsultacijos nuotoliniu būdu besimokantiems mokiniams vykdomos nuotoliniu būdu pagal mokytojų nurodytą laiką, bet ne anksčiau ir ne vėliau kaip 15.00 - 17.00 val. I-II klasių mokiniams, ir ne anksčiau-ne vėliau kaip 16.10-17.00 III-IV klasių mokiniams;

38.3. Konsultacijas rekomenduojama organizuoti tokia tvarka:

Pirmadienis - gamtos mokslai;

Antradienis - lietuvių kalba ir literatūra;

Trečiadienis - matematika;

Ketvirtadienis - socialiniai mokslai;

Penktadienis- užsienio kalbos.

III SKIRSNIS

NUOTOLINIO UGDYMO YPATUMAI PAGRINDINIO UGDYMO II PAKOPOJE

 39. Atsižvelgiant į paauglių mąstymo ypatumus, kai patyriminį ugdymąsi keičia abstraktaus samprotavimo gebėjimai, tobulinant savivaldžio mokymosi įgūdžius, siekiant nusirašinėjimo prevencijos ir rengiant mokiniams nuotoliniam mokymuisi skirtas užduotis ir rekomenduojama:

39.1. Skatinti juos kelti ir tikrinti hipotezes, skirti hipotezes ir įrodymus, kurie jas patvirtina arba

paneigia;

39.2. Sistemingai tikrinti visas galimas problemos sprendimo alternatyvas;

39.3. Ugdyti gebėjimą analizuoti išvadų darymo logiką, nes vyresni paaugliai jau geba padaryti teisingą loginę išvadą iš turimų prielaidų, kai jų turinys neprieštarauja mokinių empiriniam patyrimui;

39.4. Ugdyti suvokimą ir gebėjimą atsižvelgti į kelių kitų žmonių alternatyvų požiūrį, taip pat suvokti socialinių grupių požiūrį, apmąstyti situacijas iš skirtingų socialinių, kultūrinių perspektyvų;

39.5. Atsižvelgiant į mokinių individualias galias stengtis orientuoti mokymą į aktyvų darbą su informacija (taikant tinkamas skaitymo strategijas) ir turtingas užduotis (tai tokios užduotys, kurios yra prieinamos įvairiems mokiniams, žadinančios smalsumą, leidžiančios patirti sėkmę skirtingų gebėjimų mokiniams, skatinančios kelti klausimus ir mąstyti savarankiškai, sudarančios sąlygas sprendimų (atlikimo būdų) ir atsakymų įvairovei, kūrybiškumui pasireikšti,plečiančios dalyko supratimą ir tobulinančios gebėjimus);

 39.6. Ugdant mokinių aukštesniuosius gebėjimus ir teikiant problemų sprendimo užduotis (tyrinėjimu grįstas mokymąsis), skatinti mokinius remtis abstrakčiu sąvokiniu mąstymu, konstruoti sudėtingas abstrakčių sąvokų sistemas, įvertinti reiškinio istorinę perspektyvą (individo, šeimos, tautos, pasaulio kontekstu), atskirti logiškas ir nelogiškas išvadas, gaunamas iš pateiktų prielaidų, net jei prielaidos ir išvados nesiremia realiu patyrimu ar jam prieštarauja;

40. Mokantis nuotoliniu būdu / organizuojant šio amžiaus tarpsnio mokinių neformalųjį švietimą, klasės vadovo veiklą, būtina palaikyti mokinių poreikį turėti asmenišką santykį su mokytoju, sudaryti sąlygas aktyviai reflektuoti savo mąstymą, jiems būdingą savistabą ir savianalizę.

IV SKIRSNIS

NUOTOLINIO UGDYMO YPATUMAI VIDURINIAME UGDYME

41. Atsižvelgiant į jaunų suaugusiųjų mąstymo ypatumus, kai jų pažintinės kompetencijos iš esmės pasiekia suaugusiojo lygį, plėtojant savivaldžio mokymosi įgūdžius, rengiant mokiniams nuotoliniam mokymuisi skirtas užduotis rekomenduojama atsižvelgti į tai, kad:

 41.1. Jų informacijos apdorojimo ir dėmesio gebėjimai, psichinis lankstumas ir veikliosios atminties atnaujinimas pasiekia aukščiausią tašką;

 41.2. Plečiantis patirčiai, gilėja supratimas, kad realybė yra sudėtinga, prieštaringa ir paradoksali, kad daugeliui klausimų nėra vieno teisingo atsakymo;

 41.3. Ypač svarbu pasitikėti šio amžiaus mokinių savarankiškumu, iniciatyvumu ir, mokant nuotoliniu būdu, pereiti prie tikrai savivaldaus jų mokymosi.

V SKIRSNIS

MOKYMOSI PAGALBOS ORGANIZAVIMAS

 42. Ugdymo proceso tobulinimo bei ugdymo personalizavimo tikslais gimnazijoje taikomos mokinių žinių ir gebėjimų diagnozavimo priemonės:

 42.1. Dalykų mokytojai organizuoja mokinių mokėjimo mokytis kompetencijos įsivertinimą: išsiaiškina, kaip mokiniai supranta mokymąsi, kokios yra jų nuostatos, kokie gebėjimai organizuoti savo mokymąsi;

 42.2. Pagal metodinės tarybos sudarytą laikaraštį organizuojami dalykų diagnostiniai darbai. Rezultatai taip pat naudojami asmeninės mokinio pažangos pamatavimo tikslams.

 42.3. Kiekvieno dalyko mokytojui yra skiriama valanda konsultacijai, kurią mokytojas veda nurodytu laiku. Jeigu mokiniui laikas netinka, jam pasiūloma kito dalyko mokytojo (t.t. nuotolinė) konsultacija.

 42.4. Nustačius mokymosi sunkumus, mokiniui organizuojama mokymosi pagalba vadovaujantis „Vilniaus Žemynos gimnazijos mokymosi pagalbos mokiniui teikimo tvarkos aprašu“.

VI SKIRSNIS

MOKINIŲ, TURINČIŲ SPECIALIŲJŲ UGDYMOSI POREIKIŲ UGDYMO ORGANIZAVIMAS IR ŠVIETIMO PAGALBOS TEIKIMAS

 43. Mišrųjį ugdymą ir švietimo pagalbos teikimą koordinuoja gimnazijos Vaiko gerovės komisija (toliau – VGK). VGK kolegialiai aptaria nuotolinio ugdymo poreikį, išteklius ir priima optimaliausius sprendimus apie mokinio ugdymo organizavimo ir švietimo pagalbos teikimo ypatumus: aptariami tvarkaraščiai, mokymosi krūviai, pamokų, pratybų ar veiklų trukmė, intensyvumas, mokymo ir švietimo pagalbos turinys, darbo metodai ir priemonės bei vertinimas ir grįžtamasis ryšys. Jeigu mokyklos VGK posėdžiuose (pasitarimuose) mokinio tėvai (globėjai, rūpintojai) nedalyvauja, tuomet jie būtinai informuojami apie priimtus sprendimus. Mokyklos VGK privalo nuotolinį ugdymą ir pagalbą suderinti su mokinio tėvais (globėjais, rūpintojais).

44. Gimnazijoje mokinių, turinčių specialiųjų ugdymosi poreikių, mišrus ugdymas organizuojamas atsižvelgiant į mokinio mokymosi ir švietimo pagalbos poreikius, švietimo pagalbos specialistų, gimnazijos Vaiko gerovės komisijos, Vilniaus miesto pedagoginės psichologinės tarnybos rekomendacijas.

45. Optimalias ugdymosi sąlygas padeda užtikrinti glaudesnis visų mokinį ugdančių pedagogų, švietimo pagalbos specialistų, ir mokyklos administracijos bendradarbiavimas su tėvais (globėjais, rūpintojais). Gimnazijos spec. pedagogė nuolat palaiko ryšį ir užtikrina, kad tėvams (globėjams, rūpintojams) būtų aiškiai ir konkrečiai pateiktos savaitės užduotys, kurias jie galėtų padėti atlikti specialiųjų poreikių mokiniams. Specialioji pedagoginė pagalba gimnazijos mokiniams teikiama vadovaujantis Specialiosios pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr.V-1228 „Dėl Specialiosios pedagoginės pagalbos teikimo tvarkos aprašo patvirtinimo“.

46. Mokinio, kuris mokosi pagal pritaikytą bendrojo ugdymo programą, vadovaujantis Bendruoju ugdymo planu, Bendrųjų dalykų programas mišriam ugdymui pritaiko mokytojas, atsižvelgdamas į mokinio gebėjimus ir galias, gimnazijos specialiojo pedagogo ir (ar) Vaiko gerovės komisijos narių rekomendacijas. Iki 74 pamokų mokytojas gali skirti specialiosioms pamokoms, specialiosioms pratyboms ar konsultacijoms. Mokinio, kuriam bendrojo ugdymo programa pritaikoma, mokymosi pažanga ir pasiekimai ugdymo procese vertinami pagal Bendrojoje programoje numatytus pasiekimus, aptarus su mokiniu, jo tėvais (globėjais, rūpintojais), švietimo pagalbą teikiančiais specialistais, kokiais aspektais bus pritaikomas ugdymo turinys (ko sieks ir mokysis mokinys, kaip bus mokoma(si), kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis bus naudojamasi).

47. Mokinio, kuris mokosi pagal individualizuotą ugdymo programą individualią dalyko ugdymo programą mišriam ugdymui organizuoti sudaro mokytojas, atsižvelgiant į mokinio galias, specialiuosius ugdymosi poreikius, numatomą pažangą, tėvų (globėjų, rūpintojų) pageidavimus, gimnazijos specialiojo pedagogo rekomendacijas. Individualioje dalyko ugdymo programoje numatoma koks bus ugdymo turinys (ko sieks ir mokysis mokinys, kaip bus mokoma(si), kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis ir įrankiais bus naudojamasi). Mokymosi pasiekimai vertinami įrašu „įskaityta“ ir (ar) pažymiais.

48. Specialioji pagalba mokiniams teikiama vadovaujantis Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1229 „Dėl Specialiosios pagalbos teikimo mokyklose (išskyrus aukštąsias mokyklas) tvarkos aprašo patvirtinimo“. Švietimo pagalbos specialistai teikia individualią pagalbą specialiųjų ugdymosi poreikių turintiems mokiniams: konsultuoja ir padeda specialiųjų poreikių mokiniams pasirinktomis nuotolinio ugdymo komunikacijos priemonėmis.

VII SKIRSNIS

MOKYMOSI KRŪVIŲ REGULIAVIMAS

49. Organizuojant ugdymą mišriuoju būdu gimnazijos administracija bei mokytojų savivaldos organizacija – metodinė taryba - susistemina ir suvienodina mokytojų požiūrius, kad ugdymas būtų efektyvus ir mokymosi krūvis optimizuotas pagal kiekvieno mokinio potencialias galimybes, asmeninius siekius, emocinio intelekto būklę ir mokymosi strategijas.

 50. Besimokantiems nuotoliniu būdu užduotys turi būti pateikiamos aiškiai, dalykiškai ir mokiniams suprantama kalba, atsižvelgiant į jų mokymosi pasiekimų lygius ir gebėjimus ir gimnazijoje galiojantį „Vilniaus Žemynos gimnazijos mokinių mokymosi krūvių reguliavimo tvarkos aprašą“.

51. Nuotolinio mokymo(si) būdu besimokantys mokiniai daug užduočių atlieka savarankiškai, todėl atsižvelgiant į Vilniaus PPT rekomendacijas, orientuojantis į mokinių mokymosi tempą, pateikiant poreikius ir gebėjimus atitinkančias užduotis, siekiant, kad mokiniai nepervargtų gimnazijos klasėse namų darbai gali būti neužduodami.

52. Ugdymas ir komunikacijos kultūra turi padėti išlaikyti dvasinę pusiausvyrą ir mažinti bendruomenės (visuomenės) panikos apraiškas.

VIII SKIRSNIS

MOKINIŲ PASIEKIMŲ VERTINIMAS

 53. „Vilniaus Žemynos gimnazijos mokinių pažangos ir pasiekimų vertinimo tvarka“, apibrėžia vertinimo tikslus, būdus ir nusako formuojamojo bei apibendrinamojo vertinimo procedūras.

 54. Organizuojant ugdymą mišriuoju būdu, mokytojas privalo laikytis „Mokinių pažangos ir pasiekimų vertinimo tvarkos“ reikalavimų, tačiau atsiskaitymo už mokinio atliktus darbus organizavimas ir mokinių žinių bei gebėjimų vertinimas turi būti lankstus ir derėti su mokinio sveikata ir psichologine būkle.

 55. Nuotolinio mokymo periodu mokytojas tikrina, vertina, komentuoja mokinių darbus, gautus skaitmeninėje google for education (classroom) mokymo(si) aplinkoje, per TAMO dienyną.

 56. Nuotolinio mokymosi periodu sukaupti (naudojantis skaitmeninėmis technologijomis) ugdomojo vertinimo įrodymai laikomi kaupiamojo vertinimo dalimi ir įrašomi į dienyną laikantis „Mokinių pažangos ir pasiekimų vertinimo tvarkos “ 30 p.

57. Kasdienio mokymo periodu gauti įvertinimai laikomi ugdomojo (svertinio) vertinimo dalimi vadovaujantis „Mokinių pažangos ir pasiekimų vertinimo tvarkos “ 24 p. ir 2 priedu su išlyga, jog taikant mišrųjį ugdymo būdą svertinių (privalomų) įvertinimų skaičius kiekvienam dalykui mažinamas 50 proc.

IX SKIRSNIS

PROJEKTINĖS VEIKLOS ORGANIZAVIMAS

58. Projektinė veikla, kaip ugdomosios veiklos dalis, numatyta „Vilniaus Žemynos gimnazijos ugdymo plano 2019-2020 ir 2020-2021 m.m. 44 p. ir 51 p., privalo būti vykdoma gimnazijai pasirinkus mišraus ugdymo būdą. Mokiniai projektinę veiklą privalo pasirinkti iki einamųjų metų spalio 1 d.

59. Projektinė veikla gali būti organizuojama tiek kasdienio mokymo, tiek nuotolinio mokymo periodu. Projektinės veiklos pasirinkimo, apskaitos procedūros vykdomos vadovaujantis „Projektinės ir socialinės-pilietinės veiklos organizavimo Tvarkos aprašu“.

60. Mokinio projektinės veiklos dokumentaciją apibendrinamajam vertinimui mokslo metų pabaigoje teikia klasės vadovas.

**V SKYRIUS**

**MOKINIŲ ATSAKOMYBĖ**

 61. Siekiant tikrinti efektyvų ugdymąsi mišriuoju būdu , mokiniai įpareigojami:

 61.1. Laikytis “14 metų ir vyresnių vaikų priėmimo į gimnaziją mokymosi sutarties“ sąlygų, „Lankomumo tvarkos aprašo“, „Projektinės ir socialinės-pilietinės veiklos organizavimo tvarkos aprašo“, „Vilniaus Žemynos gimnazijos mokinių dalykų, dalykų kursų, pasirenkamųjų dalykų, modulių keitimo tvarkos aprašo“ nuostatų;

 61.2. Nuolat tikrinti informaciją elektroniniame TAMO dienyne, kasdien pagal įprastą tvarkaraštį atlikti mokytojų pateiktas pamokos užduotis ir mokytojo nurodytu laiku jas atsiųsti mokytojui;

61.3. Mokytojui nurodžius, prisijungti su savo įrenginiu (kompiuteriu, planšete, mobiliuoju telefonu) nuotolinei ugdymo veiklai (vaizdo pamokai/konsultacijai/modulio ar pasirenkamojo dalyko pamokai, klasės valandėlei) pagal tvarkaraštį;

61.4. Mokytojui pareikalavus, nuotolinėje ugdymo veikloje dalyvauti įsijungus vaizdo ir garso programą. Kitu atveju mokytojas dienyne gali žymėti, jog mokinys nedalyvavo pamokoje;

61.5. Skaitmeninėje ugdymosi aplinkoje (google for education (classroom)) pateiktą mokymosi medžiagą naudoti mokymuisi, atlikti užduotis, bendrauti ir bendradarbiauti su mokytoju, stebėti pažangą;

61.6. prisiimti atsakomybę už savo mokymąsi ir saugumo ekstremaliomis sąlygomis laikymąsi;

61.7. internetinėje erdvėje elgtis kultūringai, laikytis saugaus elgesio internete taisyklių, patvirtintų Vilniaus Žemynos gimnazijos direktoriaus 2020 kovo 30 d. įsakymu Nr. V1-124.

**VI SKYRIUS**

**BENDRADARBIAVIMAS SU TĖVAIS**

62. Gimnazija siekia glaudaus bendradarbiavimo su mokinių tėvais (globėjais, rūpintojais) mišrų mokinių ugdymą ekstremaliomis sąlygomis:

63. Įtraukdama juos į gimnazijos savivaldos veiklas ir priimant reikšmingus ugdymo organizavimo/organizavimo koregavimo sprendimus;

64. Sudarydama sąlygas tėvams (globėjams, rūpintojams) pagal jų kompetenciją įsitraukti į gimnazijos bendruomenės ir mokinių švietimą bei kitas veiklas;

65. Įgyvendindama tėvų švietimo, informavimo, konsultavimo, pagalbos mokiniui sistemą;

66. Teikdama nuolatinę pedagoginę psichologinę pagalbą dėl pasikeitusių vaiko mokymosi formų ir būdų;

67. Padėdama mokiniui, jo tėvams nusistatyti ugdymosi prioritetus besikeičiančiomis sąlygomis.

 68. Siekiant mokinių ugdymo mišriuoju būdu kokybės užtikrinimo Mokinių tėvai (globėjai, rūpintojai) įpareigojami :

68.1. užtikrinti mokinio darbo ir poilsio režimą, įgalinantį mokinius sėkmingai mokytis mišriuoju ugdymo būdu;

68.2.Kontroliuoti pamokų lankomumą, namų darbų atlikimą, stebėti individualią ugdymosi pažangą, paremti mokinio mokymosi kompetenciją, užtikrinti, kad mokinys turėtų savo mokymo priemones;

68.3. Padėti mokiniui prisijungti prie elektroninio TAMO dienyno, vaizdo pamokų, konsultacijų, klasės valandėlių nuotolinio ugdymo periodu;

68.4. Prisiimti atsakomybę už mokinių saugų ir kultūringą elgesį internetinėje erdvėje;

68.5. Nedelsiant informuoti klasės auklėtoją, jeigu mokiniui iškilo problemų dėl informacinių komunikacinių technologijų, interneto ar kitų nesklandumų, trikdančių ugdymąsi nuotoliniu būdu.

**VII SKYRIUS**

**KLASĖS AUKLĖTOJŲ IR PAGALBOS MOKINIUI SPECIALISTŲ VEIKLA**

 69. Klasės auklėtojas konsultuoja, kontroliuoja mokinius dėl prisijungimo prie nuotolinio ugdymo ar vaizdo konferencijos platformos, stebi jų mokymosi eigą, pamokų lankomumą, kontaktuoja su mokiniu ir jo tėvais dėl mokymosi, informuoja socialinį pedagogą ir kuruojantį skyriaus vedėją apie iškilusias ugdymo problemas.

 70. Klasių auklėtojai nuolat informuoja soc. pedagogus apie mokinius, kurie pasyviai įsitraukia į ugdymą mišriuoju būdu: neatlieka savarankiško darbo užduočių, nedalyvauja vaizdo pamokose, neatvyksta į kasdienes pamokas dėl neaiškių priežasčių ir pan. Įvertinus situaciją, pagalbos specialistai bendrauja su mokiniu ir/ar jo tėvais, ar kitais teisėtais jo atstovais per el. dienyną. Pokalbio metu aptariami tolesnio mokymosi būdai ir tvarka, mažinami sunkumai.

 71. Mokiniai gali susisiekti su pagalbos specialistais tiesiogiai, kai mokosi kasdieniu ugdymosi būdu, kitais atvejais - per TAMO dienyną, internetines platformas, įvairiais klausimais: asmeniniais, karjeros, teisiniais ir kt.

 72. Psichologinės konsultacijos bendruomenės nariams vykdomos dviem būdais: konsultavimas raštu (el paštas psichologas.zemynoje@gmail.com ) ir individualios konsultacijos tiesioginiu ar nuotoliniu būdu (pagal išankstinę registraciją, parenkant internetinę platformą pagal kliento galimybes ir gebėjimus). Informacija apie psichologinę pagalbą mokiniams ir jų tėvams, kitiems bendruomenės nariams pateikiama per TAMO dienyną. Registruotis dėl konsultacijos galima per TAMO dienyną ar nurodytą el. paštą. El. paštas tikrinamas vieną kartą per darbo dieną, o individualus konsultavimas galimas pirmadienį – penktadienį nuo 9 iki 16 valandos nuotoliniu ar tiesioginiu būdu.

 73. Pagalbos specialistai primena mokiniams apie įdiegtą „Patyčių dėžutę“, kurioje gali informuoti apie patyčias, sunkumus ir t.t. Pagalbos specialistai tikrina kiekvieną dieną patyčių dėžutę. Gavę informaciją, ją tikrina, ieško sprendimo būdų ir informuoja administraciją raštiškai. Reagavimas į patyčias ar smurtą, ugdant mišriuoju būdu, vyksta pagal atnaujintą „Vilniaus Žemynos gimnazijos patyčių ir smurto prevencijos ir intervencijos tvarką“.

 74. Socialinė parama mokiniui teikiama organizuojant gimnazijos valgykloje nemokamą maitinimą. Vykdant ugdymą tik nuotoliniu būdu, gaunantiems paramą mokiniams, išduodami sausi maisto daviniai.

 75. Gavus gimnazijos vadovo leidimą, bei tėvų sutikimus, numatyta vykdyti elektronines mokinių apklausas pagal l. klausimynus ugdymo kokybei, aplinkai ir kt. ugdymo sritims įvertinti. (Mokinių apklausa pagal „Galių ir sunkumų klausimyną“ , „Klausimynas apie nuotolinio ugdymo kokybę“ , „Mokinių psichologinės savijautos apklausą“ ir pan.).

 76. Socialinės pedagogės atlieka internetinę (es) apklausą(as), siekiant išsiaiškinti mokinių sėkmes ir nesėkmes ugdantis mišriuoju ugdymosi būdu ir pristato jas administracijai bei pagal poreikį įstaigos COVID 19 situacijos valdymo grupei.

 77. Gimnazijai dirbant mišriuoju būdu, organizuojant klasių valandėles, klasių auklėtojai įgyvendina „Alkoholio, tabako ir kitų psichiką veikiančių medžiagų vartojimo prevencijos programą“, bei pradeda vykdyti emocinių - socialinių įgūdžių prevencinę programą „Raktai į sėkmę“. Šių programų įgyvendinimą koordinuoja švietimo pagalbos specialistai.

 78. Pagalbos mokiniui specialistai reguliariai, per Tamo dienyną, bendradarbiauja su gimnazijos mokinių tėvais (teikia informaciją elektroninėje erdvėje, organizuoja virtualius susitikimus, nuotolinius ar mišrius seminarus, platina lankstinukus ir kitais būdais šviečia gimnazijos bendruomenę, bei teikia psichologinę ar socialinę pagalbą.

**VIII SKYRIUS**

**MIŠRAUS UGDYMO BŪDO KOKYBĖS UŽTIKRINIMAS**

79. Ugdymo proceso kokybės užtikrinimas yra apibrėžtas „Vilniaus Žemynos gimnazijos

ugdymo turinio ir procesų stebėsenos tvarkos apraše“ bei „Stebėsenos veiksmų plane 2020-2021 m.m.“.

80. Gimnazijoje yra susiformavusi ugdymo proceso įsivertinimo kultūra: skatinama mokinių refleksija apie individualius ugdymosi tikslus ir rezultatus, įsivertina mokinių, pedagogų ir darbuotojų bendruomenės. Įsivertinimo rezultatų pagrindu priimami sprendimai ugdymo proceso kokybės gerinimui.

81. Pasirinkdama mišraus ugdymo būdą, gimnazija įvertino materialius išteklius, reikalingus organizuoti paraleliai kasdienį ir nuotolinį ugdymą: patalpas, IKT, aptarė ugdymo turinio pateikimo įprastu ir nuotoliniu būdu galimybes, numatė mokytojų skaitmeninių kompetencijų tobulinimo priemones, mokymosi ir švietimo pagalbos pokyčius, mokinių pažangos ir pasiekimų vertinimo sistemos pritaikymą pasikeitus ugdymo aplinkybėms.

82. Mokytojai įpareigoti metodikos/dalyko grupėse aptarti ir suderinti tarpusavyje dalyko pritaikymo nuotoliniam mokymui įsivertinimo kriterijus ir vykdoma jų apklausa „Dalyko pritaikymo nuotoliniam mokymui įsivertinimas“ bei pakartotinė apklausa.

83. Gimnazijos mokiniams sudaromos sąlygos įvertinti ugdymo procesą nuotoliniu būdu pamokos grįžtamojo ryšio klausimyno, gimnazijos mokinių apklausos būdu, pateikiant atsakymus į mokinių tarybos organizuojamas apklausas.

84. Ugdymo proceso mišriuoju būdu organizavimas aptariamas:

kartą per savaitę gimnazijos administracijos posėdyje bei mokytojų gamybiniame susirinkime,

kartą per mėnesį- metodinėse grupėse bei metodinėje taryboje,

kas ketvirtį – klasių tėvų komitetų atstovų susirinkime ir/ar gimnazijos taryboje.

Metų pabaigoje vykdomas gimnazijos strateginio plano ir metinio veiklos plano įgyvendinimo į(si)vertinimas mokytojų metodikos grupių, gimnazijos strateginio planavimo grupės lygmenyje.

Duomenys ugdymo proceso įvertinimui renkami vadovaujant gimnazijos veiklos kokybės įsivertinimo grupei.

**IX SKYRIUS**

**REKOMENDUOJAMI NAUDOTI SKAITMENINIAI IŠTEKLIAI IR KITA PAGALBA**

 85. Ugdymo programoms įgyvendinti, rekomenduojama pasinaudoti esamu visoms mokykloms laisvai prieinamu nacionaliniu skaitmeniniu ugdymo turiniu:

85.1. emokykla (http://lom.emokykla.lt/public/) – skaitmeninių priemonių paieška;

85.2. Ugdymo sodas (https://sodas.ugdome.lt/mokymo-priemones) – mokymosi medžiagos (lietuvių kalbos ir literatūros, matematikos, gamtos, socialinių ir kitų mokslų) saugykla, kurioje mokymosi medžiaga prieinama visiems mokiniams, mokytojams ir tėvams;

85.3. Projekto „Mokyklų aprūpinimas gamtos ir technologinių mokslų priemonėmis“ medžiaga (http://www.vedlys.smm.lt/);

85.4. Brandos egzaminų, pagrindinio ugdymo pasiekimų patikrinimo, nacionalinių mokinių pasiekimų patikrinimų užduotys ir atsakymai (https://egzaminai.lt/668/, https://egzaminai.lt/692/, https://egzaminai.lt/610/);

 86. Nuorodos į kitą metodinę medžiagą nuotoliniam mokymui pagal dalykus bus nuolat atnaujinama ir pateikiama Nacionalinės švietimo agentūros interneto svetainėje (https://www.nsa.smm.lt/nuotolinis).

 87. Rekomenduojama taip pat naudotis laikinai laisvai prieinamu įvairių įmonių siūlomu skaitmeniniu turiniu arba pagal galimybes įsigyti mokamas skaitmenines priemones.

**X SKYRIUS**

**BAIGIAMOSIOS NUOSTATOS**

 88. Visi darbuotojai už duomenų apsaugos taisyklių laikymąsi atsako pagal duomenų apsaugos aprašo nuostatas.

 89. Ugdymo proceso organizavimo būdą gimnazija gali keisti atsižvelgdama į epidemiologinę situaciją ir veiksmus bei sprendimus derindama su įstaigos COVID 19 situacijos valdymo grupe, užtikrinant optimalią gimnazijos ugdymo plano įgyvendinimo ir mokinių ugdymosi krūvių dermę

 90. Rekomenduojama sekti Švietimo, mokslo ir sporto ministerijos interneto svetainėje teikiamą informaciją dėl darbo organizavimo, mokinių mokymo(si) nuotoliniu būdu ir Nacionalinės švietimo agentūros teikiamą informaciją jos interneto svetainėje dėl Mokytojo TV transliacijos mokytojams.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

VILNIAUS ŽEMYNOS GIMNAZIJOS UGDYMO PROCESO ORGANIZAVIMO MIŠRIUOJU BŪDU TVARKOS APRAŠO

 **Priedas**

**CIVILINĖS SAUGOS KALENDORINIS VEIKSMŲ PLANAS**

|  |  |  |  |  |
| --- | --- | --- | --- | --- |
| Eil. Nr. | Veiksmų pavadinimas | Vykdymo laikas | Atsakingas vykdytojas,remiančios institucijos | Vykdymo trukmė  |
| valandos | paros | mėnesiai |
| **1** | **2** | **4** | **6** | **8** | **10** | **12** | **16** | **18** | **24** | **1** | **2** | **3** | **….** | **1** | **2** | **3** | **….** |
| **VEIKSMAI PAVOJINGOS UŽKREČIAMOSIOS LIGOS ATVEJU** |
| **1.** | **Perspėjimo apie gresiantį ar susidariusį įvykį organizavimas ir veiksmų koordinavimo priemonės** |  |  |  |  |  |  |  |  |  |  |  |  |  |  |  |  |  |  |
| 1.1. | Nustačius pavojingos užkrečiamosios ligos atvejį darbuotojų ar mokinių tarpe, nedelsiant informuoti vadovą. | Nedelsiant | Darbuotojai |  |  |  |  |  |  |  |  |  |  |  |  |  |  |  |  |  |  |
| 1.2. | Pagal schemą ir sąrašą informuoti civilinės saugos grandžių narius. | 10 min | Direktorius |  |  |  |  |  |  |  |  |  |  |  |  |  |  |  |  |  |  |
| 1.3. | Apie galimą pavojų perspėti ir informuoti įstaigos darbuotojus ir mokinius vietinėmis ryšio ir perspėjimo priemonėmis. | Nedelsiant | Direktorius, ESVG |  |  |  |  |  |  |  |  |  |  |  |  |  |  |  |  |  |  |
| 1.2. | Dezinfekuoti patalpas, kuriose buvo užsikrėtęs asmuo. | 30 min. | Darbuotojai, ESVG |  |  |  |  |  |  |  |  |  |  |  |  |  |  |  |  |  |  |
| 1.3. | Užtikrinti dažną patalpų vėdinimą ir valymą drėgnu būdu. | 5 h. | Darbuotojai, ESVG |  |  |  |  |  |  |  |  |  |  |  |  |  |  |  |  |  |  |
| 1.4. | Riboja renginius įstaigoje. | 1 d. | ESVG |  |  |  |  |  |  |  |  |  |  |  |  |  |  |  |  |  |  |
| 1.5. | Gavus rekomendaciją iš įstaigos steigėjo, laikinai nutraukti Įstaigos darbą. | 3 h. | Atsakingas už priešgaisrinę saugą |  |  |  |  |  |  |  |  |  |  |  |  |  |  |  |  |  |  |
| 2. | **Informacijos apie įvykį gavimo ir perdavimo priemonės** |  |  |  |  |  |  |  |  |  |  |  |  |  |  |  |  |  |  |
| 2.1. | Vidinės garsinės priemonės (balsu, signalu). | 30 min. | ESVG |  |  |  |  |  |  |  |  |  |  |  |  |  |  |  |  |  |  |
| 2.2. | Mobilieji telefonai. | 30 min. | ESVG |  |  |  |  |  |  |  |  |  |  |  |  |  |  |  |  |  |  |
| 2.3. | Elektroninės informacijos perdavimo priemonės. | 1 d. | ESVG |  |  |  |  |  |  |  |  |  |  |  |  |  |  |  |  |  |  |
| **3.** | **Įstaigos darbuotojų ir mokinių apsaugos organizavimo priemonės gresiant įvykiui ar jam įvykus** |  |  |  |  |  |  |  |  |  |  |  |  |  |  |  |  |  |  |
| 3.1. | Nustatyti galimus pavojingos užkrečiamosios ligos simptomus. | Nedelsiant | Atsakingas už pirmąją pagalbą, ESVG |  |  |  |  |  |  |  |  |  |  |  |  |  |  |  |  |  |  |
| 3.2. | Stebėti darbuotojus ir mokinius dėl galimų simptomų pasireiškimo. | Nedelsiant | Atsakingas už pirmąją pagalbą, ESVG |  |  |  |  |  |  |  |  |  |  |  |  |  |  |  |  |  |  |
| **4.** | **Gresiančių ar įvykusių įvykių likvidavimo ir jų padarinių šalinimo organizavimas ir koordinavimo priemonės** |  |  |  |  |  |  |  |  |  |  |  |  |  |  |  |  |  |  |
| 4.1. | Skelbti ir vykdyti aktyvesnę patalpų dezinfekciją ir vėdinimą. | 1 d. | Darbuotojai, ESVG |  |  |  |  |  |  |  |  |  |  |  |  |  |  |  |  |  |  |
| 4.2. | Organizuoti griežtesnes sanitarines sąlygas Įstaigoje (dažniau plaunamos rankos, stebimi mokiniai ir darbuotojai). | 1 d. | Darbuotojai, ESVG |  |  |  |  |  |  |  |  |  |  |  |  |  |  |  |  |  |  |
| **5.** | **Savivaldybės ekstremaliųjų situacijų valdymo plane nurodytų užduočių vykdymo organizavimo priemonės** |  |  |  |  |  |  |  |  |  |  |  |  |  |  |  |  |  |  |
| 5.1. | Prireikus pateikti turimus materialiuosius išteklius. | 1 h. | ESVG |  |  |  |  |  |  |  |  |  |  |  |  |  |  |  |  |  |  |
| 5.2. | Atlikti privalomuosius darbus. | 1 h. | ESVG |  |  |  |  |  |  |  |  |  |  |  |  |  |  |  |  |  |  |
| **6.** | **Veiklos tęstinumo užtikrinimo priemonės** |  |  |  |  |  |  |  |  |  |  |  |  |  |  |  |  |  |  |
| 6.1. | Dezinfekuoti patalpas, pašalinti užkrato tikimybę. | Nedelsiant. | ESVG |  |  |  |  |  |  |  |  |  |  |  |  |  |  |  |  |  |  |
| 6.2. | Gauti valstybinės priežiūros institucijų leidimą atnaujinti įstaigos veiklą. | 20 d. | ESVG |  |  |  |  |  |  |  |  |  |  |  |  |  |  |  |  |  |  |
| **7.** | **Kitos priemonės** |  |  |  |  |  |  |  |  |  |  |  |  |  |  |  |  |  |  |
| 7.1.  | Pagal sergančiųjų skaičių, arba savivaldybės rekomendacijas įstaigoje skelbti karantiną. | 1 d. |  |  |  |  |  |  |  |  |  |  |  |  |  |  |  |  |  |  |  |